CELEX: 32019D1895
Language: lv
Date: 2019-11-07 00:00:00
Title: Komisijas Īstenošanas lēmums (ES) 2019/1895 (2019. gada 7. Novembrī), ar ko vairākas Portugāles salas tiek atzītas par brīvām no varrozes un ar ko groza Īstenošanas lēmuma 2013/503/ES pielikumu (izziņots ar dokumenta numuru C(2019) 7905) (Dokuments attiecas uz EEZ)

12.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 291/54
               
            
         KOMISIJAS ĪSTENOŠANAS LĒMUMS (ES) 2019/1895
         (2019. gada 7. Novembrī),
         ar ko vairākas Portugāles salas tiek atzītas par brīvām no varrozes un ar ko groza Īstenošanas lēmuma 2013/503/ES pielikumu
         (izziņots ar dokumenta numuru C(2019) 7905)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A pielikuma I nodaļā (1), un jo īpaši tās 15. panta 2. punktu,
         tā kā:
         
                     (1)
                  
                  
                     Direktīvas 92/65/EEK 15. pantā noteikts, ka, ja dalībvalsts uzskata, ka tās teritorija vai daļa tās teritorijas ir brīva no kādas direktīvas B pielikumā norādītās slimības, tā iesniedz Komisijai atbilstošus dokumentus, pamatojoties uz kuriem jāpieņem lēmums, ar ko minēto dalībvalsti vai daļu tās teritorijas atzīst par brīvu, un jādefinē nepieciešamās papildu tirdzniecības garantijas.
                  
               
                     (2)
                  
                  
                     Medus bišu varroze ar iepriekšējo nosaukumu “varroatoze” minēta Direktīvas 92/65/EEK B pielikumā, un ar Komisijas Īstenošanas lēmumu 2013/503/ES (2) vairākas dalībvalstu teritorijas jau ir atzītas par brīvām no tās. Šīs teritorijas ir uzskaitītas Īstenošanas lēmuma 2013/503/ES pielikumā kopā ar papildu tirdzniecības garantijām.
                  
               
                     (3)
                  
                  
                     Portugāle lūdza Komisiju atzīt Azoru salu Korvu, Grasjosas, Sanžoržes, Santamarijas, Sanmigelas un Terseiras salas par brīvām no varrozes un lūdza noteikt papildu tirdzniecības garantijas, kas atbilst valsts līmenī ieviestajām, un, lai pamatotu savu pieprasījumu, iesniedza atbilstīgu, sīki izstrādātu Direktīvas 92/65/EEK 15. panta 1. punktā noteikto dokumentāciju.
                  
               
                     (4)
                  
                  
                     Ņemot vērā Portugāles iesniegto sīki izstrādāto dokumentāciju, Korvu, Grasjosas, Sanžoržes, Santamarijas, Sanmigelas un Terseiras salas būtu jāuzskata par tādām Portugāles teritorijām, kas ir brīvas no varrozes, un būtu jāuzskaita Īstenošanas lēmuma 2013/503/ES pielikumā kopā ar papildu tirdzniecības garantijām.
                  
               
                     (5)
                  
                  
                     Tāpēc Īstenošanas lēmums 2013/503/ES būtu attiecīgi jāgroza.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma 2013/503/ES pielikumā iekļautajā tabulā starp ierakstu par Somiju un ierakstu par Apvienoto Karalisti iekļauj šādu ierakstu:
            
                        “PT
                     
                     
                        Portugāle
                     
                     
                        Korvu sala
                     
                     
                        PT01300
                        FLORES (SANTA CRUZ)
                     
                     
                        Bites (Apis mellifera) jebkurā to dzīves cikla posmā, tostarp spieti, bišu mātes, saimes un izmantotie bišu stropi un apkāres”
                     
                  
                        Grasjosas sala
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        Sanžoržes sala
                     
                     
                        PT02700
                        SAO JORGE (VELAS)
                     
                  
                        Santamarijas sala
                     
                     
                        PT02500
                        SANTA MARIA (VILA DO PORTO)
                     
                  
                        Sanmigelas sala
                     
                     
                        PT02600
                        SAO MIGUEL (PONTA DELGADA)
                     
                  
                        Terseiras sala
                     
                     
                        PT02800
                        TERCEIRA (ANGRA DO HEROISMO)
                     
                  
         
            2. pants
            Šis lēmums ir adresēts dalībvalstīm.
         
         
            Briselē, 2019. gada 7. Novembrī
            
               
                  Komisijas vārdā –
               
               Vytenis ANDRIUKAITIS
               
                  Komisijas loceklis
               
            
         
         
            (1)  OV L 268, 14.9.1992., 54. lpp.
         
         
            (2)  Komisijas 2013. gada 11. oktobra Īstenošanas lēmums 2013/503/ES, ar ko Savienības daļas atzīst par brīvām no bišu varroatozes un noteic papildu garantijas, kuras nepieciešamas attiecībā uz tirdzniecību un importēšanu Savienībā, lai aizsargātu šo daļu statusu “brīva no varroatozes” (OV L 273, 15.10.2013., 38. lpp.).